Birger Steen

Birger Steen (født 4. november 1966) er en norsk bedriftsleder. Fra 2004 til 2008 var han administrerende direktør for Microsoft i Russland. Våren 2009 ble han ansatt som ny administrerende direktør for Microsofts salg i SMB-segmentet, med kontor ved selskapets hovedkvarter i Redmond utenfor Seattle i USA. Siden 2011 har Steen vært administrerende direktør for programvareselskapet Parallels i Seattle.

Biografi 
Steen gjennomførte Forsvarets russiskkurs og er utdannet sivilingeniør fra NTH i Trondheim, hvor han ledet IAESTE Norge og stiftet den lokale NTH-avdelingen. Steen har også en MBA fra INSEAD i Frankrike.

Han var direktør for forretningsutvikling i Schibsted ASA fra 1996. I mars 2000 ble han innsatt som konsernsjef i SOL AB: Selskapet gjennomførte i juni 2000 en vellykket børs-introduksjon på Stockholmsbörsen. Han ble med videre etter at katalogselskapet Eniro kjøpte opp SOL etter et svakt børsår i november 2001. SOL ble tatt av børs 15. januar 2002, og Steen sluttet i SOL 15. mars 2002 for å begynne som adm. dir i Microsoft Norge. Høsten 2004 tok han over som administrerende direktør for Microsoft i Russland.

Referanser

Eksterne lenker 
 digi.no: Birger Steen

Norske sivilingeniører
Norske konsernsjefer
Alumni fra INSEAD
Alumni fra NTNU
Personer tilknyttet McKinsey